அன்னா குளோத்தியர் உல்

**அன்னா ஆலோவெல் குளோத்தியர் உல்** (*Hannah Hallowell Clothier Hull*) (ஜூலை 21,1872-ஜூலை 4,1958) ஓர் அமெரிக்கச் சங்கப் பெண்ணும், பெண்ணியவாதியும், அமைதிவாதியும், அமைதி மற்றும் சுதந்திரத்திற்கான அனைத்துலக பெண்கள் அமைப்பின் நிறுவனர்களில் ஒருவரும் அதன் தலைவரும் ஆவார்.

## இளமை வாழ்க்கை.
அன்னா குளோத்தியர், பென்சில்வேனியாவின் வின்னியூட்டில் நண்பர்களின் சமய சமூகத்தைச் சேர்ந்த பெற்றோர்களான ஐசக் ஆலோவெல் குளோத்தியர் மற்றும் மேரி கிளாப் ஜாக்சன் குளோத்தியர் ஆகியோருக்குப் பிறந்தார். இவரின் தந்தை, அமெரிக்காவில் இசுட்ராபிரிட்ஜ் குளோத்தியர் என்ற பெயரில் ஒரு வணிக வளாகத்தின் இணை நிறுவனர் ஆவார். அன்னா, 1891 ஆம் ஆண்டில் சுவார்த்மோர் கல்லூரியில் பட்டம் பெற்றார். இவரது சகோதரர் வில்லியம் குளோத்தியர் ஒரு டென்னிசு வீரர் ஆவார். அவர் 1906 இல் யூ.எசு. ஓப்பனின் ஒற்றையர் இறுதிப் போட்டியில் மூன்று முறை பட்டம் பெற்றவர்.

## தொழில் வாழ்க்கை
[வலது|thumb|350x350px| அமைதிப் பிரச்சினைகள் குறித்து அமெரிக்கக் குடியரசுத் தலைவர் ரூஸ்வெல்ட்டுடன் [வெள்ளை மாளிகை|வெள்ளை மாளிகையில் செப்டம்பர் 30,1936 அன்று கலந்துரையாடிய பின்னர் வெளிவந்த பெண்கள் குழுவினர். குழுவில், இடமிருந்து வலமாக திருமதி *டோரதி டெட்ஸர்*, அமைப்பின் தலைவர் திருமதி அன்னா குளோத்தியர் உல், கௌச்சர் கல்லூரியின் முனைவர் *கெர்ட்ரூட் சி. புஸ்ஸி*, திருமதி *எர்னஸ்ட் குரூனிங்*.]]
பட்டம் பெற்ற பிறகு பிலடெல்பியாவில் உள்ள கல்லூரி குடியேற்ற இல்லத்தில் தன்னார்வலராகத் தொண்டு செய்தார். 1907 ஆம் ஆண்டில் டென் ஹாக்கில் நடந்த அனைத்துலக அமைதிக்கான இரண்டாவது  மாநாட்டில் கலந்து கொண்டார். 1914 முதல் 1919 வரை பென்சில்வேனியாவில் மகளிர் அமைதிக் கட்சியின் தலைவராக இருந்தார். முதல் உலகப் போர் வரை 1922 இல் ஹாக்கில் நடைபெற்ற அனைத்துலகப் பெண்கள் மாநாட்டில் கலந்து கொண்டார். 1928 முதல் 1947 வரை, அன்னா அமெரிக்க நண்பர்கள் சேவைக் குழுவில் இருந்தார். 1932 ஆம் ஆண்டில் அன்னா உலக நாடுகள் சங்கத்தின்ஆயுதக் குறைப்பு மாநாட்டில் ஒரு பிரதிநிதியாக இருந்தார். அன்னா 1924 முதல் 1939 வரை அமைதி மற்றும் சுதந்திரத்திற்கான அனைத்துலக பெண்கள் அமைப்பின் அமெரிக்கக் கிளையின் அதிகாரியாக இருந்தார். பின்னர் 1958 இல் இறக்கும் வரை கௌரவத் தலைவராக இருந்தார்.

அன்னா, சுவார்த்மோர் மகளிர் சங்கத்தின் தலைவராகவும், பென்சில்வேனியா மகளிர் மாநிலக் கூட்டமைப்பின் வாக்குரிமை குழுவின் தலைவராகவும் இருந்தார். பென்சில்வேனியாவின் வாலிங்ஃபோர்டில் உள்ள நண்பர்களின் சமய சமூகத்தின் இயக்குநர்கள் குழுவில் அன்னா இருந்தார்.

## சொந்த வாழ்க்கை
1898 ஆம் ஆண்டில் சுவார்த்மோர் கல்லூரியில் அரசியல் அறிவியல் பேராசிரியரான சக நண்பர்களின் சமய சமூகத்தின் வில்லியம் ஐசக் அல் என்பவரை அன்னா குளோத்தியர் மணந்தார். இவர்களுக்கு மேரி மற்றும் எலிசபெத் என்ற இரண்டு மகள்கள் இருந்தனர். 1939 இல் இவரின் கணவர் இறந்தார், 1958 இல் சுவார்த்மோர் உள்ள தனது வீட்டில் மாரடைப்பால் தனது 85 வயதில் இறந்தார். இவரது ஆவணங்கள் சுவார்த்மோர் கல்லூரியின் அமைதி சேகரிப்பில் காப்பகப்படுத்தப்பட்டுள்ளன.

## மேற்கோள்கள்

## வெளி இணைப்புகள்
*"Document 13: Hannah Clothier Hull to Dorothy Detzer, February 21, 1928, The Records of the Women’s International League for Peace and Freedom, U.S. Section, Swarthmore College Peace Collection (Scholarly Resources Microfilm, reel 47, #876), by Hannah Hallowell Clothier Hull," in "How Did Women Peace Activists respond to 'Red Scare' Attacks during the 1920s?" by Kathryn Kish Sklar and Helen Baker (Binghamton, NY: State University of New York at Binghamton, 1998). Retrieved online via Alexander Street, Bethesda, Maryland, July 11, 2021.
*"Hannah Clothier Hull Papers, 1889-1958" (Collection: DG016), in "Swarthmore College Peace Collection." Swarthmore, Pennsylvania: Swarthmore College, retrieved online July 10, 2021.
*"Hannah Clothier Hull, Isaac H. Clothier, Dr. William I. Hull portraits, undated", in "Caroline Katzenstein papers (Am.8996)." Philadelphia, Pennsylvania: Historical Society of Pennsylvania, retrieved online July 11, 2021.

பகுப்பு:ஐக்கிய அமெரிக்கப் பெண்ணியவாதிகள்
பகுப்பு:1958 இறப்புகள்
பகுப்பு:1872 பிறப்புகள்